I nyere tid gis provisoriske anordninger vanligvis for å avverge arbeidslivskonflikter med store samfunnsmessige konsekvenser (tvungen lønnsnemnd). Et eksempel på annen anvendelse var da regjeringen Jagland 18. juli 1997 i forbindelse med konflikter i MC-miljøene, den såkalte «MC-krigen», vedtok en provisorisk anordning om å gi påtalemyndigheten adgang til å nedlegge oppholdsforbud. Denne ble senere vedtatt som lov, slik at det kan vedtas oppholdsforbud på visse steder for å verne om liv og eiendom.